title: 2010/233/: 2010 m. balandžio 26 d. Komisijos sprendimas, įkurti Europos sutarčių teisės bendros principų sistemos ekspertų grupę

text:
27.4.2010

               LT

               Europos Sąjungos oficialusis leidinys

               L 105/109

         KOMISIJOS SPRENDIMAS
   2010 m. balandžio 26 d.
   įkurti Europos sutarčių teisės bendros principų sistemos ekspertų grupę
   (2010/233/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               1999 m. spalio mėn. Tamperės Europos Vadovų Taryba paprašė Komisijos ištirti materialinės civilinės teisės aktų derinimo poreikį.

               (2)

               2001 m. Komisija išleido Komunikatą dėl Europos sutarčių teisės (1), siekdama pradėti konsultacijas dėl galimų problemų ir veiksmų sutarčių teisės srityje, ir per jas išreikštas aiškus sutarimas dėl poreikio pagerinti esamų Sąjungos sutarčių teisės srities aktų nuoseklumą, kad būtų užtikrintas vienodas teisės taikymas ir sklandus vidaus rinkos veikimas.

               (3)

               2003 m. Komisija išleido veiksmų planą „Darnesnė Europos sutarčių teisė“ (2), kuriame pasiūlyta pagerinti Sąjungos sutarčių teisės aktų kokybę ir nuoseklumą sukuriant bendrą principų sistemą, kuria Sąjungai būtų suteikta neprivaloma orientacinė priemonė su principais, apibrėžtimis ir pavyzdinėmis taisyklėmis, kuria būtų galima naudotis peržiūrint galiojančius Sąjungos teisės aktus ir rengiant naujus sutarčių teisės aktus.

               (4)

               Tam rengdamasi 2005 m. Komisija pagal 6-ąją mokslinių tyrimų bendrąją programą suteikė dotaciją Europos mokslininkų tinklui, kad būtų atliktas išsamus teisinis tyrimas; po šio tyrimo parengtas mokslinis bendros principų sistemos projektas (toliau – bendros principų sistemos projektas).

               (5)

               2010–2014 m. Stokholmo programoje Komisija raginama pateikti pasiūlymą dėl Europos sutarčių teisės bendros principų sistemos, kuri turėtų būti neprivalomas pagrindinių principų, sąvokų apibrėžčių ir pavyzdinių taisyklių rinkinys, kuriuo naudotųsi Sąjungos lygmens teisės aktų leidėjai, kad būtų užtikrintas didesnis teisėkūros proceso nuoseklumas bei aukštesnė kokybė.

               (6)

               2020 m. Europos pažangaus, tvaraus ir integracinio augimo strategijoje (3) pripažįstamas poreikis siekti, kad įmonės ir vartotojai patirtų mažiau išlaidų ir jiems būtų lengviau sudaryti sutartis su partneriais kitose ES šalyse, inter alia, kuriant neprivalomą Europos sutarčių teisę.

               (7)

               Todėl reikia sudaryti civilinės teisės ir visų pirma sutarčių teisės ekspertų grupę ir nustatyti jos uždavinius bei struktūrą.

               (8)

               Grupė turėtų padėti Komisijai parengti pasiūlymą dėl Europos sutarčių teisės, įskaitant vartotojų ir komercinių sutarčių teisę, bendros principų sistemos, kaip atspirties tašku naudodamasi bendros principų sistemos projektu ir atsižvelgdama į kitus šioje srityje atliktus mokslinius tyrimus, taip pat į Sąjungos acquis. Grupė visų pirma turėtų padėti Komisijai atrinkti tas bendros principų sistemos projekto dalis, kurios tiesiogiai ar netiesiogiai svarbios sutarčių teisei, ir tą atrinktą turinį pertvarkyti, peržiūrėti bei papildyti.

               (9)

               Grupę turėtų sudaryti individualiai paskirti aukštos kvalifikacijos ekspertai, turintys patirties civilinės ir ypač sutarčių teisės srityje.

               (10)

               Reikėtų nustatyti grupės nariams taikomas informacijos atskleidimo taisykles, nepažeidžiant Komisijos saugumo taisyklių, išdėstytų Komisijos sprendimo 2001/844/EB, EAPB, Euratomas (4) priede.

               (11)

               Grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (5).

               (12)

               Tikslinga nustatyti šio sprendimo taikymo trukmę. Vėliau Komisija apsvarstys, ar reikėtų jį pratęsti,

         NUSPRENDĖ:
   1 straipsnis
   Europos sutarčių teisės bendros principų sistemos ekspertų grupė
   Įkuriama Europos sutarčių teisės bendros principų sistemos ekspertų grupė (toliau – grupė).
   2 straipsnis
   Užduotis
   Grupės užduotis – padėti Komisijai parengti pasiūlymą dėl Europos sutarčių teisės, įskaitant vartotojų ir komercinių sutarčių teisę, bendros principų sistemos ir visų pirma:

               a)

               atrinkti tas bendros principų sistemos projekto dalis, kurios tiesiogiai ar netiesiogiai svarbios sutarčių teisei; taip pat

               b)

               atrinktą bendros principų sistemos projekto turinį pertvarkyti, peržiūrėti ir papildyti, kartu atsižvelgiant į kitus šioje srityje atliktus mokslinius tyrimus, taip pat į Sąjungos acquis.

         3 straipsnis
   Konsultacijos
   Komisija gali konsultuotis su grupe bet kokiu klausimu, iškilusiu rengiant pasiūlymą dėl Europos sutarčių teisės bendros principų sistemos.
   4 straipsnis
   Narystė. Narių skyrimas
   1.   Grupę sudaro ne daugiau kaip 20 narių.
   2.   Grupės narius iš kompetentingiausių civilinės teisės ir visų pirma sutarčių teisės srities specialistų paskiria Teisingumo, laisvės ir saugumo generalinio direktorato generalinis direktorius. Nariai skiriami taip, kad būtų kuo labiau išlaikyta tinkama gebėjimų, geografinės kilmės ir lyčių pusiausvyra.
   3.   Nariai skiriami individualiai ir veikia nepriklausomai ir visuomenės labui.
   4.   Grupę sudaro šių kategorijų ekspertai:

               —

               mokslo bei tyrimų organizacijų ir akademinės bendruomenės atstovai,

               —

               praktikuojantys teisininkai,

               —

               pilietinei visuomenei atstovaujantys ekspertai.

         5.   Nariams pavedama vykdyti užduotis iki 2012 m. balandžio 26 d.
   6.   Nariai negali skirti pavaduotojų, nebent tam pritartų Komisija.
   7.   Nariai, kurie nebegali veiksmingai dalyvauti grupės svarstymuose, kurie atsistatydina arba kurie nesilaiko šio straipsnio 3 dalyje arba Sutarties 339 straipsnyje nustatytų sąlygų, gali būti pakeisti kitais nariais iki savo kadencijos pabaigos.
   8.   Nariai pasirašo įsipareigojimą veikti visuomenės labui ir deklaraciją, kurioje nurodo, ar yra kokių nors interesų, galinčių turėti įtakos jų objektyvumui.
   9.   Narių pavardės skelbiamos Komisijos ekspertų grupių registre ir Teisingumo, laisvės ir saugumo generalinio direktorato interneto svetainėje. Narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.
   10.   Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei tai neleistų tinkamai užtikrinti jo privatumo.
   5 straipsnis
   Darbo tvarka
   1.   Grupei pirmininkauja Komisija.
   2.   Komisijai pritarus, konkretiems klausimams nagrinėti gali būti sudaromi pogrupiai, kurių įgaliojimus nustato grupė. Tokie pogrupiai baigia veiklą, kai tik įvykdo jiems pavestą užduotį.
   3.   Komisijos atstovas gali prašyti grupei nepriklausančių ekspertų, kompetentingų tam tikru darbotvarkėje numatytu klausimu, arba stebėtojų, ypač iš Europos Parlamento ir Tarybos, dalyvauti grupės arba pogrupio svarstymuose, jei tai naudinga ir (arba) būtina.
   4.   Grupės arba pogrupio svarstymuose gauta informacija neatskleidžiama, jei, Komisijos nuomone, ta informacija susijusi su konfidencialiais klausimais.
   5.   Grupės ir jos pogrupių posėdžiai paprastai vyksta Komisijos patalpose laikantis jos nustatytos tvarkos ir tvarkaraščio. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   6.   Vadovaudamasi standartinėmis Komisijos priimtomis ekspertų grupių darbo tvarkos taisyklėmis, grupė priima savo darbo tvarkos taisykles.
   7.   Komisija gali skelbti visas grupės parengtas santraukas, išvadas, išvadų ištraukas arba darbinius dokumentus atitinkamo dokumento originalo kalba.
   6 straipsnis
   Su posėdžiais susijusios išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Komisija, vadovaudamasi Komisijos taisyklėmis dėl išorės ekspertų išlaidų kompensavimo, apmoka dalyvaujančių asmenų kelionės išlaidas ir prireikus su grupės veikla susijusias pragyvenimo išlaidas.
   3.   Posėdžių išlaidos atlyginamos neviršijant metinio biudžeto, kurį grupei skiria atsakingos Komisijos tarnybos.
   7 straipsnis
   Taikymas
   Šis sprendimas taikomas iki 2012 m. balandžio 26 d.

      Priimta Briuselyje 2010 m. balandžio 26 d.

            Komisijos vardu

            Pirmininkas

         José Manuel BARROSO

      (1)  OL C 255, 2001 9 13, p. 1.

      (2)  OL C 63, 2003 3 15, p. 1.

      (3)  COM(2010) 2020 galutinis, p. 23.

      (4)  OL L 317, 2001 12 3, p. 1.

      (5)  OL L 8, 2001 1 12, p. 1.


title: 2005/206/EB: 2005 m. vasario 28 d. Tarybos sprendimas, dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, pasirašymo ir laikino taikymo

text:
15.3.2005

               LT

               Europos Sąjungos oficialusis leidinys

               L 68/32

         TARYBOS SPRENDIMAS
   2005 m. vasario 28 d.
   dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomo protokolo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, pasirašymo ir laikino taikymo
   (2005/206/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį kartu su jos 300 straipsnio 2 dalies pirmos pastraipos antruoju sakiniu,
   atsižvelgdama į 2003 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2004 m. balandžio 26 d. Taryba įgaliojo Komisiją Europos bendrijos ir jos valstybių narių vardu derėtis su Pietų Afrikos Respublika dėl Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo (1) papildomo protokolo, siekiant atsižvelgti į dešimties naujų valstybių narių įstojimą į Europos Sąjungą.

               (2)

               Šios derybos buvo baigtos taip, kaip to norėjo Komisija.

               (3)

               Papildomo protokolo, dėl kurio susitarta su Pietų Afrikos Respublika, 10 straipsnio 2 dalyje numatyta jo laikino taikymo iki įsigaliojimo galimybė.

               (4)

               Atsižvelgiant į jo sudarymą, papildomas protokolas turėtų būti pasirašytas Bendrijos vardu ir taikomas laikinai,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį(-is), įgaliotą(-tus) Bendrijos ir jos valstybių narių vardu pasirašyti Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo papildomą protokolą, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą.
   Papildomo protokolo tekstas pridedamas priede.
   2 straipsnis
   Papildomas protokolas taikomas laikinai, atsižvelgiant į jo sudarymą.

      Priimta Briuselyje, 2005 m. vasario 28 d.

            Tarybos vardu

            Pirmininkas

         F. BODEN

      (1)  OL L 127, 2004 4 29, p. 109.
   PAPILDOMAS PROTOKOLAS
   prie Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą

               BELGIJOS KARALYSTĖ,

               ČEKIJOS RESPUBLIKA,

               DANIJOS KARALYSTĖ,

               VOKIETIJOS FEDERACINĖ RESPUBLIKA,

               ESTIJOS RESPUBLIKA,

               GRAIKIJOS RESPUBLIKA,

               ISPANIJOS KARALYSTĖ,

               PRANCŪZIJOS RESPUBLIKA,

               AIRIJA,

               ITALIJOS RESPUBLIKA,

               KIPRO RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               VENGRIJOS RESPUBLIKA,

               MALTOS RESPUBLIKA,

               NYDERLANDŲ KARALYSTĖ,

               AUSTRIJOS RESPUBLIKA,

               LENKIJOS RESPUBLIKA,

               PORTUGALIJOS RESPUBLIKA,

               SLOVĖNIJOS RESPUBLIKA,

               SLOVAKIJOS RESPUBLIKA,

               SUOMIJOS RESPUBLIKA,

               ŠVEDIJOS RESPUBLIKA,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

         toliau valstybės narės, atstovaujamos Europos Sąjungos Tarybos,
   bei
   EUROPOS BENDRIJA,
   toliau Bendrija,
   ir
   PIETŲ AFRIKOS RESPUBLIKA
   toliau Susitariančiosios Šalys,
   KADANGI 1999 m. spalio 11 d. Pretorijoje buvo pasirašytas ir 2004 m. gegužės 1 d. įsigaliojo Europos bendrijos bei jos valstybių narių ir Pietų Afrikos Respublikos prekybos, plėtros ir bendradarbiavimo susitarimas (toliau PPBS);
   KADANGI 2003 m. balandžio 16 d. Atėnuose buvo pasirašyta ir 2004 m. gegužės 1 d. įsigaliojo Sutartis dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą;
   KADANGI pagal Stojimo akto 6 straipsnio 2 dalį dėl dešimties naujųjų Susitariančiųjų Šalių prisijungimo prie PPBS turi būti susitarta sudarant PPBS protokolą,
   SUSITARĖ:
   1 straipsnis
   Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika (toliau naujosios valstybės narės) tampa PPBS Susitariančiosiomis Šalimis ir, kaip ir kitos Bendrijos valstybės narės, priima susitarimo bei jo priedų, protokolų ir deklaracijų tekstus ir į juos atsižvelgia.
   I SKYRIUS
   PPBS, ĮSKAITANT JO PRIEDUS IR PROTOKOLUS, PAKEITIMAI
   2 straipsnis
   Kalbos ir originalų skaičius
   PPBS 108 straipsnis pakeičiamas taip:

      „108 straipsnis
      Šis Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių bei oficialiomis Pietų Afrikos Respublikos kalbomis, išskyrus anglų kalbą: sepedi, sesoto, setsvana, siSvati, tshivenda, xitsonga, afrikanų, isiNdebele, isiXhosa ir isiZulu kalbomis. Visi tekstai yra autentiški.“

   3 straipsnis
   Tarifinė kvota
   PPBS IV priedo 6 sąraše nurodytos tarifinės kvotos „global prepared fruit“ ir „global mixed prepared fruit“ padidinamos atitinkamai 1 225 tonomis ir 340 tonų.
   4 straipsnis
   Kilmės taisyklės
   PPBS 1 protokolas iš dalies keičiamas taip:

               1)

               16 straipsnio 4 dalis pakeičiama taip:
               „4.   Atgaline data išduoti judėjimo sertifikatai EUR.1 turi būti patvirtinti viena iš šių frazių:

                           ES

                           „EXPEDIDO A POSTERIORI“

                           CS

                           „VYSTAVENO DODATEČNĚ“

                           DA

                           „UDSTEDT EFTERFØLGENDE“

                           DE

                           „NACHTRÄGLICH AUSGESTELLT“

                           ET

                           „TAGANTJÄRELE VÄLJA ANTUD“

                           EL

                           „ΕΚΔΟΘΕΝ ΕΚ ΤΩΝ ΥΣΤΕΡΩΝ“

                           EN

                           „ISSUED RETROSPECTIVELY“

                           FR

                           „DÉLIVRÉ A POSTERIORI“

                           IT

                           „RILASCIATO A POSTERIORI“

                           LV

                           „IZSNIEGTS RETROSPEKTĪVI“

                           LT

                           „RETROSPEKTYVUSIS IŠDAVIMAS“

                           HU

                           „KIADVA VISSZAMENŐLEGES HATÁLLYAL“

                           MT

                           „MAĦRUĠ RETROSPETTIVAMENT“

                           NL

                           „AFGEGEVEN A POSTERIORI“

                           PL

                           „WYSTAWIONE RETROSPEKTYWNIE“

                           PT

                           „EMITIDO A POSTERIORI“

                           SL

                           „IZDANO NAKNADNO“

                           SK

                           „VYDANÉ DODATOČNE“

                           FI

                           „ANNETTU JÄLKIKÄTEEN“

                           SV

                           „UTFÄRDAT I EFTERHAND““

                     ;

               2)

               17 straipsnio 2 dalis pakeičiama taip:
               „2.   Taip išduotas dublikatas turi būti patvirtintas vienu iš šių žodžių:

                           ES

                           „DUPLICADO“

                           CS

                           „DUPLIKÁT“

                           DA

                           „DUPLIKAT“

                           DE

                           „DUPLIKAT“

                           ET

                           „DUPLIKAAT“

                           EL

                           „ΑΝΤΙΓΡΑΦΟ“

                           EN

                           „DUPLICATE“

                           FR

                           „DUPLICATA“

                           IT

                           „DUPLICATO“

                           LV

                           „DUBLIKĀTS“

                           LT

                           „DUBLIKATAS“

                           HU

                           „MÁSODLAT“

                           MT

                           „DUPLIKAT“

                           NL

                           „DUPLICAAT“

                           PL

                           „DUPLIKAT“

                           PT

                           „SEGUNDA VIA“

                           SL

                           „DVOJNIK“

                           SK

                           „DUPLIKÁT“

                           FI

                           „KAKSOISKAPPALE“

                           SV

                           „DUPLIKAT““

                     ;

               3)

               IV priedas pakeičiamas taip:

                  „IV PRIEDAS
                  DEKLARACIJA SĄSKAITOJE FAKTŪROJE
                  Deklaracija sąskaitoje faktūroje, kurios tekstas pateikiamas toliau, turi būti pateikta laikantis išnašose pateiktų pastabų. Tačiau šių pastabų perspausdinti nereikia.
                  Tekstas ispanų kalba
                  El exportador de los productos incluidos en el presente documento [autorización aduanera no … (1).] declara que, salvo indicación en sentido contrario, estos productos gozan de un origen preferencial. … (2).
                  Tekstas čekų kalba
                  Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
                  Tekstas danų kalba
                  Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
                  Tekstas vokiečių kalba
                  Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
                  Tekstas estų kalba
                  Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
                  Tekstas graikų kalba
                  Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ'αριθ … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
                  Tekstas anglų kalba
                  The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
                  Tekstas prancūzų kalba
                  L’exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l’origine préférentielle … (2).
                  Tekstas italų kalba
                  L’esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
                  Tekstas latvių kalba
                  To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme no … (2).
                  Tekstas lietuvių kalba
                  Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
                  Tekstas vengrų kalba
                  A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hianyában az áruk kedvezményes … (2) származásúak.
                  Tekstas maltiečių kalba
                  L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).
                  Tekstas olandų kalba
                  De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
                  Tekstas lenkų kalba
                  Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
                  Tekstas portugalų kalba
                  O abaixo-assinado, exportador dos produtos abrangidos pelo presente documento [autorização aduaneira n.o … (1)], declara que, salvo indicação expressa em contrário, estes produtos são de origem preferencial … (2).
                  Tekstas slovėnų kalba
                  Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
                  Tekstas slovakų kalba
                  Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
                  Tekstas suomių kalba
                  Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
                  Tekstas švedų kalba
                  Exportören av de varor som omfattas av detta dokument (tullmyndighetens tillstånd nr … (1)) försäkrar att dessa varor, om inte annat tydligt markerats, har förmånsberättigande … ursprung (2).
                  Tekstai Pietų Afrikos kalbomis
                  Bagwebi ba go romela ntle ditöweletöwa töeo di akaretöwago ke tokumente ye (Nomoro ya ditöwantle ya tumelelo … (1)) ba ipolela gore ntle le moo go laeditöwego, ditöweletöwa töe ke töa go töwa (2) ka tlhago.
                  Moromelli wa sehlahiswa ya sireleditsweng ke tokomane ena (tumello ya thepa naheng No … (1)) e hlalosa hore, ka ntle ha eba ho hlalositswe ka tsela e nngwe ka nepo, dihlahiswa tsena ke tsa … tshimoloho e kgethilweng (2).
                  Moromelantle wa dikuno tse di tlhagelelang mo lokwalong le (lokwalo lwa tumelelo ya kgethiso No … (1)) o tlhomamisa gore, ntle le fa go tlhagisitsweng ka mokgwa mongwe, dikuno tse ke tsa … dinaga tse di thokegang (2).
                  Umtfumeli ngaphandle walemikhicito lebalwe kulomculu (ngeligunya lalokutfunyelwa ngaphandle Nombolo … (1)) lophakamisa kutsi, ngaphandle kwalapho lekuboniswe khona ngalokucacile, lemikhicito … ngeyendzabuko lebonelelwako (2).
                  Muvhambadzi wa zwibveledzwa mashangoni a nnda, (zwibveledzwa) zwine zwa vha zwo ambiwaho kha ili linwalo (linwalo la u nea maanda la mithelo ya zwitundwannda kana zwirumelwannda la vhu … (1)), li khou buletshedza uri, nga nnda ha musi zwo ambiwa nga inwe ndila-vho, zwibveledzwa hezwi ndi zwa … vhubwo hune ha khou funeseswa kana u takaleleswa (2).
                  Muxavisela-vambe wa swikumiwa leswi nga eka tsalwa leri (Xibalo xa switundziwa xa Nomboro … (1)) u boxa leswaku, handle ka laha swi kombisiweke, swikumiwa leswi i swa ntiyiso swa xilaveko xa le henhla swinene (2).
                  Die uitvoerder van die produkte gedek deur hierdie dokument (doeanemagtiging No … (1)) verklaar dat, uitgesonderd waar andersins duidelik aangedui, hierdie produkte van … voorkeuroorsprong (2) is.
                  Umthumelli-phandle wemikhiqizo ebalwe kilencwadi (inomboro … (1) egunyaza imikhiqizo ephumako) ubeka uthi, ngaphandle kobana kutjengiswe ngendlela ethileko butjhatjhalazi, lemikhiqizo ine … mwelaphi enconyiswako (2).
                  Umthumeli weempahla ngaphandle kwelizwe wemveliso equkwa lolu xwebhu (iirhafu zempahla zesigunyaziso Nombolo … (1)) ubhengeza ukuthi, ngaphandle kwalapho kuboniswe ngokucacileyo, ezi mveliso … zezemvelaphi eyamkelekileyo kunezinye (2).
                  Umthumeli wempahla ebhaliwe kulo mqulu iNombolo … yokugunyaza yentela yempahla … (1) uyamemezela ukuthi, ngaphandle kokuthi kukhonjisiwe ngokusobala, le mikhiqizo iqhamuka … endaweni ekhethekileyo (2).
                  … (3)

                  (Vieta ir data)
                  … (4)

                  (Eksportuotojo parašas; deklaraciją pasirašančio asmens nesutrumpintas vardas ir pavardė)

         II SKYRIUS
   PEREINAMOJO LAIKOTARPIO NUOSTATOS
   5 straipsnis
   Konsultacijos
   Pietų Afrikos Respublika įsipareigoja, dėl Bendrijos plėtros, nereikšti jokių pretenzijų, reikalavimų ar teikimų, nei keisti ar atšaukti kokias nors nuolaidas pagal GATT XXIV.6 ir XXVIII straipsnius. Tačiau iki 2004 m. liepos pabaigos Bendrija norėtų apsvarstyti galimybę surengti papildomas konsultacijas pagal PPBS 22 straipsnio 2 dalį.
   6 straipsnis
   Tranzitu vežamos ar laikinai sandėliuojamos prekės
   1.   Susitarimo nuostatos taikomos prekėms, kurios eksportuojamos iš Pietų Afrikos į vieną iš naujųjų valstybių narių arba iš vienos iš naujųjų valstybių narių į Pietų Afriką, kurios atitinka PPBS 1 protokolo nuostatas ir kurios įstojimo dieną yra vežamos tranzitu, laikinai sandėliuojamos, saugomos muitinės sandėlyje arba yra Pietų Afrikos ar tos naujosios valstybės narės laisvojoje zonoje.
   2.   Tokiais atvejais taikomas preferencinis režimas, jei per keturis mėnesius nuo įstojimo dienos importuojančios šalies muitinei pateikiamas eksportuojančios šalies muitinės atgaline data išduotas prekių kilmę įrodantis dokumentas.
   7 straipsnis
   2004 m. kvotos
   2004 m. esamų tarifinių kvotų padidinimas apskaičiuojamas proporcingai baziniams kiekiams, atsižvelgiant į iki 2004 m. gegužės 1 d. praėjusio laikotarpio dalį.
   III SKYRIUS
   BENDROSIOS IR BAIGIAMOSIOS NUOSTATOS
   8 straipsnis
   Šis Protokolas yra PPBS sudedamoji dalis.
   9 straipsnis
   1.   Šį Protokolą patvirtina Bendrija, Europos Sąjungos Taryba valstybių narių vardu ir Pietų Afrikos Respublika pagal savo vidaus procedūras.
   2.   Susitariančiosios Šalys praneša viena kitai apie 1 dalyje nurodytų atitinkamų procedūrų užbaigimą. Patvirtinimo dokumentai deponuojami Europos Sąjungos Tarybos Generaliniame sekretoriate.
   10 straipsnis
   1.   Šis Protokolas įsigalioja pirmą kito mėnesio dieną po paskutinio patvirtinimo dokumento deponavimo.
   2.   Šis Protokolas taikomas laikinai nuo 2004 m. gegužės 1 d.
   11 straipsnis
   Šis Protokolas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių bei oficialiomis Pietų Afrikos Respublikos kalbomis, išskyrus anglų kalbą: sepedi, sesoto, setsvana, siSvati, tshivenda, xitsonga, afrikanų, isiNdebele, isiXhosa ir isiZulu kalbomis. Visi tekstai yra autentiški.

            Valstybių narių vardu

            Europos bendrijos vardu

            Pietų Afrikos Respublikos vardu

      (1)  Jei deklaraciją sąskaitoje faktūroje įrašo patikimas eksportuotojas, kaip apibrėžta Protokolo 20 straipsnyje, šioje vietoje įrašomas patikimo eksportuotojo leidimo numeris. Jei deklaraciją sąskaitoje faktūroje įrašo ne patikimas eksportuotojas, žodžiai skliausteliuose praleidžiami arba ta vieta paliekama tuščia.

      (2)  Nurodoma produktų kilmė. Kai deklaracija sąskaitoje faktūroje yra visa arba iš dalies susijusi su Seutos ir Melilijos kilmės produktais, kaip apibrėžta Protokolo 36 straipsnyje, eksportuotojas, pažymėdamas juos raidėmis „CM“, turi tai aiškiai nurodyti dokumente, kuriame įrašoma deklaracija.

      (3)  Įrašyti nebūtina, jei ta informacija pateikiama pačiame dokumente.

      (4)  Žiūrėti Protokolo 19 straipsnio 5 dalį. Tuo atveju, kai nereikalaujama, kad eksportuotojas pasirašytų, atleidimas nuo pasirašymo reiškia ir atleidimą nuo pasirašančiojo pavardės įrašo.“.